Duach dés, das a ném saina Muataschbråch Russisch schã fu klõa ã a nu Franzesisch und Daidsch gleand håd, håd a a recht a guads Gschbia fia Schbråchn ghåbt und so a Dalent zan schraim und dichtn griagt. 1929 is a déswéng a baim Politischen Kabarett der Sozialdemokraten aufgnuma woan und håd doatn saine easchdn Eafoarungen gsåmit im Schraim fu aigane Dext. Fum Dezemba 1931 ã san a jéde Woch Artikl und politische Satian aussa kema und zwoa in da Oawatazaidung (Arbeiter Zeitung) und in da Zaidschrift Die Politische Bühne. In saina Artikl håd a oiwai wida gfoadat, das as Deata politisch sâi soid und néd neta a Untahåidung und a saichde Gaudi. In dém Asbekt håd a dé söm Ãsichdn fadretn wia sâi Zaidgenoss da Brecht Beatl mid dém saim Épischn Deata.